જો મારી વાત કરું વારસામાં મળેલ શિક્ષણ ક્ષેત્ર આખરે મને કોઈને કોઈ સંજોગો સ્વરૂપ મળતું જ રહ્યું છે. દીકરીના આગમન પહેલા 3 વર્ષ શિક્ષક તરીકે કાર્યરત હતી. થોડા સમય વિરામ લીધા બાદ યોગ ક્ષેત્ર મળ્યું અને એમાં પણ “યોગ પ્રશિક્ષક” નું કાર્ય મળ્યું. થોડા સમય પહેલા બાળકો માટે યોગના કલાસમાં બાળકો સાથે સાચે જ શિક્ષક જેવી ફીલિંગ આવી. પણ આજે ખૂબ આનંદ અને ઉત્સાહ અનુભવુ છું કે 10 વર્ષના ટેણીયાથી લઈને 65 વર્ષના વડીલોને હું યોગ શીખવું છું. અને 10 વર્ષના ટેણીયાથી લઈને 65વર્ષના વડીલો જ્યારે ગુરુ પૂર્ણિમા અને શિક્ષક દિવસના શુભેચ્છા પાઠવે ત્યારે ખરેખર સન્માનથી પણ વિશેષ લાગણી અનુભવાય.